Sedina sawise kawisudha minangka Kepala Lembaga Penelitian, dheweke pindhah kantor. Mesthi bae kantor sing anyar iki luwih gedhe lan luwih peni. Meja kerja komplit sakomputere, printer, lan scanner, AC sing isih anyar lan lemari buku ora patiya gedhe nanging cukup kanggo ndeleh buku-buku penting wis cumawis. Samono uga ing poncod ruwa­ngan ana meja kanggo asistene. Sedina rong ndina kabeh pakaryan lumaku kan­thi rancag lan ora nguciwani.
